Kia Niro bíllinn er fáanlegur með þrenns konar útgáfu á vélinni . Aðsend mynd Nýr Kia Niro Plug-in Hybrid var frumsýndur í Kia húsinu sl. laugardag . Niro er borgarjepplingur með tengiltvinnvél sem kemur nú með breyttu útliti . Straumlínulagaðar , skarpar og nútímalegar formlínur eru áberandi í hönnuninni . Að framan er Niro með ættarmerki Kia sem er Tiger nose grillið og fallega hönnuð LED framljós . Innanrýmið er vel hannað og rúmgott . Há seta farþega gerir alla umgengi um bílinn mjög þægilega og útsýni úr bílnum er mjög gott . Þægindi og tækni eru í fyrirrúmi í innanrýminu á Niro og nýi tengiltvinnbíllinn er fáanlegur með 10,25 " margmiðlunarskjá . Bíllinn er með tengiltvinnvél með rafmótor og bensínvél . Hann er með 58 km drægni á rafmagninu eingöngu . Kia Niro er vinsælasti bíll Kia á Íslandi ef miðað er við sölu til almennings . Kia Niro er fáanlegur sem Plug-in Hybrid , hreinn rafbíll og sem Hybrid bíll knúinn rafmótor og 1,6 lítra bensínvél . Þessi valmöguleiki á aflgjöfum á einum og sama bílnum er einstakur á bílamarkaðnum .